Να το ακούσεις μόνο όταν είσαι μόνος.
Θυμάσαι τον θησαυρό που σου έλεγα;
Τον χρυσό και τις βιβλιοθήκες από τα παλάτια του αυτοκράτορα Μοντεζούμα
που έψαχναν οι κονκισταδόρες;
Μετά από τόσα χρόνια, πολλοί άρχισαν να πιστεύουν
ότι ο θησαυρός ήταν παραμύθι, μύθος.
Ο Κορτέζ και ο στρατός του
αποδεκάτισαν την Αυτοκρατορία των Αζτέκων όταν εισέβαλαν στο Μεξικό το 1519.
Αλλά οι ελευθεροτέκτονες πρόσφατα βρήκαν αποδείξεις ότι ένα δίκτυο
ιθαγενών γυναικών φυγάδευσε τον θησαυρό του Μοντεζούμα
που συσσωρευόταν στις γύρω αυτοκρατορίες για αιώνες.
Αφού οι γυναίκες έκρυψαν τον θησαυρό,
χώρισαν τα στοιχεία της κάθε τοποθεσίας σε τρία κειμήλια.
Ένα για τον καθένα. Ίνκα, Μάγια και Αζτέκοι.
Με τον καιρό, αυτά τα κειμήλια χάθηκαν.
Μέχρι τώρα που μια ομάδα κυνηγών θησαυρών
είναι πολύ κοντά στο να βρει το κειμήλιο των Αζτέκων.
Το επιβεβαίωσε ένας κατάσκοπος μέσα στην ομάδα τους.
Προσευχηθείτε για μένα.
Όχι.
Πρόδωσες τον Σάλαζαρ. Κανείς δεν προδίδει τον Σάλαζαρ.
Ο Σάλαζαρ δεν πρόκειται να βρει θησαυρό χωρίς εμένα.
Γι' αυτό θα έρθεις μαζί μας.
Όχι. Άλλαξα γνώμη.
Ο Σάλαζαρ είναι πολύ έξυπνος.
-Θα τον βρει χωρίς εμένα. -Όχι τόσο καλός
στο να βρίσκει πράγματα όσο εσύ, Ραφαέλ.
Αλλά βρήκαμε ότι έχεις οικογένεια. Πάμε.
-Τι κάνεις; -Μας έλεγαν τρελούς,
αλλά τελικά το βρήκα.
Πού το βρήκες αυτό;
Δεν έχει σημασία. Αποδεικνύει ότι ο θησαυρός υπάρχει.
Το έκλεψες;
Δεν το έκλεψα, το βρήκα.
Αυτό είναι το όνομα ενός άντρα.
Θα κανονίσει να πάτε με την Τζέσιτα σε ασφαλές μέρος.
Όχι. Αρκετά με το κυνήγι θησαυρού!
Ήδη κατέστρεψε τις ζωές μας!
Πάμε.
Όχι! Δεν φεύγουμε.
Ο Σάλαζαρ ξέρει για εσάς.
Ο Σάλαζαρ;
Φύγετε! Θα τους καθυστερήσω. Θα έρθω να σας βρω.
Σ' το υπόσχομαι.
Πού είναι το κειμήλιο;
Δεν θα το βρεις ποτέ.
Όταν μεγαλώσεις, μην τολμήσεις να γίνεις σαν τον μπαμπά σου.
21 ΧΡΟΝΙΑ ΜΕΤΑ
Ο τελευταίος κρατούμενος φυλακίστηκε 1.228 μέρες πριν αποδράσει.
Λίγο ακόμα.
Ιδέα μου είναι ή ο δεσμοφύλακας είναι κούκλος;
Σ' ακούω.
Κάνουμε διάλειμμα.
Μα νόμιζα ότι ήταν ραντεβού.
Γιατί να ήταν ραντεβού, αφού ο Ίθαν πλήρωσε για το δωμάτιο απόδρασης;
-Ένα κατσαβίδι. -Τέλεια.
Τώρα θα συναρμολογήσουμε έπιπλα του ΙΚΕΑ.
Είναι σταυροκατσάβιδο, αλλά όλες οι βίδες είναι απλές.
Χρειαζόμαστε σκοινί.
-Ναι. Μπορεί να πετύχει. -Τι μπορεί να πετύχει;
Θα φτιάξουμε κάτι.
-Και θα το χρησιμοποιήσουμε. -Τέλειο σχέδιο.
-Θεέ μου. Τι έγινε πάλι; -Γρατζούνισα τα Air Force One.
Όρεν, ποιος φοράει καινούργια αθλητικά σε απόδραση φυλακής;
Όπως είπα, νόμιζα ότι ήταν ραντεβού.
Δεν φταίνε αυτοί.
Μια σχέση κατά μέσο όρο διαρκεί 2,8 χρόνια.
Δεν έχουν χωρίσει.
-Απλώς... -Διάλειμμα. Το ξέρω.
Δεν χαίρεσαι που δεν τα είχαμε;
Ναι. Εντελώς.
Να τα παρατήσουμε, ομάδα;
Κανείς δεν νίκησε αυτό το δωμάτιο απόδρασης.
-Είναι ανίκητο. -Όρεν, μήπως να βοηθήσεις;
Ήταν σαν εμάς και δες τους τώρα.
Σωστά.
Και το χειρότερο είναι ότι δεν ξέρω αν είμαι στην ομάδα του Όρεν ή της Τάσα.
-Δεν πάει έτσι η αποστολή. -Δύο λεπτά.
Όλα εξαρτώνται από σένα!
Ευχαριστώ για την ενθάρρυνση.
Τα καταφέραμε! Που να...
-Πάμε! -Πάμε!
Κωδικός. Χρειαζόμαστε τον κωδικό.
Κάπου εδώ θα είναι.
Τα σημάδια.
-Ναι! -Σωστά.
Ένα λεπτό.
Φυλακισμένος για 1.228 μέρες, δηλαδή...
Τρία χρόνια.
Έλα, Τζες.
Τέσσερις μήνες και...
Έντεκα μέρες.
Τρία, τέσσερα, ένα, ένα.
Ίθαν, είναι 3-4-1-1!
Τρία, τέσσερα, ένα, ένα.
Ναι!
-Πάμε! Ελάτε. -Ναι!
Μόλις κάναμε αυτό που δεν έχει κάνει κανείς άλλος.
-Το ξέρετε; -Αποκλειστήκατε.
Απαγορεύονται τα κινητά.
Κινητά;
Πού;
Σοβαρά;
ΜΠΑΤΟΝ ΡΟΥΖ, ΛΟΥΙΖΙΑΝΑ
Λοιπόν;
Είχε πολλή πλάκα μέχρι που δεν είχε.
Να κάνουμε ένσταση.
Ο Όρεν δεν συμμετείχε καν.
Λυπάμαι πολύ.
Μόλις είχα μια ειδοποίηση. Ένα παζάρι αθλητικών παπουτσιών.
Τώρα που το θυμήθηκα, πρέπει να μπω στην ουρά.
Στείλτε μήνυμα αν θέλετε κάτι.
Παραλίγο να γράψουμε ιστορία.
ΜΑΔΡΙΤΗ, ΙΣΠΑΝΙΑ
Δεν καταλαβαίνω.
Δεν χρειάζεσαι άλλο σπίτι.
Ο προηγούμενος ιδιοκτήτης είχε μυστικά που δεν ήξεραν ούτε τα παιδιά του.
Έμαθα πρόσφατα ότι είχε μια συλλογή λαφύρων από κονκισταδόρες
τα οποία αρνήθηκε ότι είχε.
Ευτυχώς, είχε ένα ατύχημα.
Αυτό είναι ανεκτίμητο...
Ωραίο μουσείο μαύρης αγοράς.
Κοίτα.
Το Πορτρέτο ενός Νέου Άντρα.
Πάντα αναρωτιόμουν τι απέγινε.
-Κυρία Πιρς; -Ναι;
Βρήκαμε ένα κειμήλιο Αζτέκων από οψιδιανό.
Αυτό είναι;
Αυτό είναι το κομμάτι του χάρτη του θησαυρού;
Όχι.
Δεν είναι εδώ.
Πολύ απογοητευτικό, Μπίλι.
Ο Ραφαέλ Ρίος βρήκε το κειμήλιο 20 χρόνια πριν
και τώρα είναι άφαντο;
Μην είσαι τόσο ανυπόμονος.
Τόσο Αμερικανός. Θα το βρω.
Το συμβούλιο έδειξε μεγάλη υπομονή.
Όποιος έχει το κειμήλιο δεν έχει ιδέα τι είναι.
Αλλιώς, θα έψαχνε τον θησαυρό.
Τα 20 χρόνια είναι για καλό, πίστεψέ με.
Άνθρωποι πεθαίνουν.
Πράγματα που αγνοούνταν για δεκαετίες, ξαφνικά βρίσκονται.
Δεν το πιστεύω ότι το έχασα.
Κάπου εδώ πρέπει να είναι.
Πού θυμάσαι να το είδες τελευταία;
Το έκρυψα σε ασφαλές μέρος.
Γιατί δεν ήθελα να το χάσω.
Όρεν! Τίποτα;
Έψαξα στις τουαλέτες, στις ντουλάπες, κάτω από τα κρεβάτια.
Πώς γίνεται να χάσω το μόνο πράγμα που μου είπε η μαμά μου να μη χάσω;
Κάθε φορά που το κοίταζες, σε στενοχωρούσε.
-Τι είναι αυτό; -Όχι, μην το δεις τώρα, Τζες.
Όχι σήμερα.
Ο ιδιοκτήτης ανεβάζει το νοίκι.
Δεν πειράζει. Θα τα καταφέρουμε.
Ναι.
Έχω 100 χιλιάδες προβολές στο βίντεό μου στο YouTube.
Τα έσοδα από τις διαφημίσεις θα βοηθήσουν.
Θα ζητήσω αύξηση από το αφεντικό. Μου τη χρωστάει.
Θα τα καταφέρουμε.
Μιλάς σαν τη μαμά σου.
Ποιος θέλει να φτιάξει εμπανάδας;
Το βρήκα.
Ίθαν, φυσικά.
Εσύ το είχες.
Μου είπες να το φυλάξω.
ΕΜΠΑΝΑΔΑΣ ΤΗΣ ΜΑΜΑΣ
Δεν το πιστεύω ότι πέρασε ένας χρόνος.
Ίσως πρέπει να φτιάξουμε κάτι άλλο.
Όχι. Τα εμπανάδας ήταν τα αγαπημένα της μαμάς.
Και δικά μας.
Εντάξει!
Δουλεύω στην υποδοχή εδώ και δύο χρόνια.
-Είπες ότι θα μπορούσα... -Λέω πολλά πράγματα.
Σου έχω μια ειδική αποστολή για σήμερα.
Η τελευταία πληρωμή ήταν πριν έξι μήνες.
Προσπάθησα να βρω το ρεμάλι, αλλά τίποτα.
Τι όνομα έχει ο λογαριασμός;
Ένα περίεργο.
Κάποιος ξένος θα είναι.
Ίαμ Φάσμα. Σοβαρά;
-Τι; -Το ''Φάσμα'' είναι λατινικά.
Ναι, κυρία Εξυπνάκια. Όπως είπα, ξένος.
Όχι από Λατινική Αμερική.
Λατινικά. Είναι κλασική γλώσσα.
Φάσμα σημαίνει στοιχειό ή φάντασμα.
Ναι, και;
Άρα εννοεί "Είμαι φάντασμα";
Μάλλον δεν είναι το αληθινό του όνομα.
Κρίμα που δεν μπορείς να ζήσεις λύνοντας γρίφους.
Κι όμως, μπορείς.
Το FBI έχει τμήμα κρυπτανάλυσης και κάνουν μόνο αυτό.
Αλήθεια;
Θα πάνε χαμένα κι άλλα λεφτά από τους φόρους που πληρώνω;
-Είναι η δουλειά των ονείρων μου. -Όχι.
Τώρα, η δουλειά των ονείρων σου είναι να βρεις αυτό το φάντασμα.
Κατάλαβες;
Συγγνώμη. Είμαι στην υποδοχή.
Δεν είναι δουλειά μου.
Αν ήμουν υποδιευθύντρια...
Φυσικά. Εντάξει. Βρες το όνομα.
Ποιος είσαι, Ίαμ Φάσμα;
ΣΤΑ ΙΧΝΗ ΤΟΥ ΧΑΜΕΝΟΥ ΘΗΣΑΥΡΟΥ ΣΤΑ ΠΕΡΑΤΑ ΤΗΣ ΙΣΤΟΡΙΑΣ
Ίαμ Φάσμα, είσαι ελευθεροτέκτονας.
Ο Όρεν κι εγώ χωρίσαμε.
-Όχι! -Δεν πειράζει.
Είμαστε ακόμα φίλοι, άρα...
Είσαι καλά;
Είναι χάλια.
Το να βγαίνεις με τον κολλητό σου είναι σαν να ακούς το αγαπημένο σου τραγούδι
ξανά και ξανά μέχρι να το βαρεθείς.
Έπρεπε να σε είχα ακούσει.
Ήλπιζα να με διαψεύσετε.
Χωρίς βοήθεια από τον Όρεν,
η "μικρή αύξηση" στο νοίκι θα είναι δύσκολη.
Μην ανησυχείς.
Αρκεί να λύσω το μυστήριο και θα πάρω προαγωγή.
Όχι ότι χρειάζεσαι βοήθεια, αλλά χρειάζεσαι βοήθεια;
Χρειάζομαι έναν περισπασμό.
Προσπαθώ να εντοπίσω έναν ελευθεροτέκτονα
που νοίκιαζε μια αποθήκη με ψευδώνυμο.
Ήξερες ότι υπάρχουν σχεδόν 20.000 ελευθεροτέκτονες στη Λουιζιάνα;
Τώρα το ξέρω.
Σου έκανε κάτι εντύπωση στην αποθήκη;
Το σφυρί και η σημαία.
Είναι κάπως μεγάλη σημαία.
Είναι σημαία ταφής.
Καλύπτει τα φέρετρα στρατιωτικών.
Νομίζω ότι μόλις περιορίσαμε τη λίστα με τους 20.000 ελευθεροτέκτονες.
Ο μυστηριώδης μας τέκτονας είχε συγγένεια με έναν νεκρό βετεράνο.
Νεκρολογία.
Κλασικό εύρημα.
''Ο παρασημοφορημένος βετεράνος λοχίας Τζακ Σαντάσκι πέθανε
σε καταδυτικό ατύχημα
και τη μνήμη του τιμούν ο γιος του, Λίαμ, και ο πατέρας του, Πίτερ Σαντάσκι,
συνταξιούχος πράκτορας του FBI και Μέγας Διδάσκαλος του Τεκτονισμού''.
Είπε κανείς προαγωγή;
Το νοίκι θα πληρωθεί στην ώρα του, μωρό μου. Στην ώρα του.
Δεν είσαι το ταϊλανδέζικο φαγητό μου.
Όχι, δεν είμαι. Όχι.
Ψάχνω τον κύριο Πίτερ Σαντάσκι.
Αλήθεια;
Κανείς δεν επισκέπτεται τον κ. Σαντάσκι.
Νομίζω ότι έχω κάτι που του ανήκει.
Σε προειδοποιώ.
Ο κύριος Σαντάσκι έχει άνοια οπότε μπορεί να είναι παρανοϊκός,
να έχει ψευδαισθήσεις.
Και θεωρεί ότι όλοι είναι κατάσκοποι.
Έχω δουλειά.
Έχετε επισκέπτη.
O Λίαμ;
Όχι.
Φύγε.
Ήρθε το ταϊλανδέζικο.
Καλή τύχη.
Παρακαλώ;
Συγγνώμη που σας ενοχλώ.
Τότε μη μ' ενοχλείς.
Το αφεντικό μου στην εταιρεία αποθήκευσης
θα πετάξει τα πράγματά σας από την αποθήκη
αν δεν πληρώσετε το ενοίκιο.
Εντάξει.
Θα σας αφήσω μόνο τώρα.
Καλέστε στην εταιρεία αν θέλετε τα πράγματά σας.
Εσύ...
-Με βρήκες. -Ναι.
Όταν είδα το "Είμαι φάντασμα", δεν κρατήθηκα.
Πολύ εντυπωσιακό.
Είμαι καλή στο να λύνω γρίφους.
Θέλω να δουλέψω στο τμήμα κρυπτανάλυσης του FBI.
Κατάλαβα.
Θες να πω μια καλή κουβέντα για σένα;
Όχι, δεν ήρθα γι' αυτό.
Δεν μπορώ να κάνω αίτηση στο FBI μέχρι να γίνω αμερικανίδα πολίτης.
Η πρώτη προϋπόθεση για να δουλέψεις στο FBI είναι το προνόμιο της γενέτειρας.
Αυτό πάντα με ενοχλούσε.
Ναι. Και το Τέξας ήταν κάποτε Μεξικό.
Αυτό πάντα ενοχλούσε εμένα.
Ξέρεις την αμερικανική ιστορία.
Ελπίζω να δώσω εξετάσεις υπηκοότητας.
Ξέρεις ότι δεν σε θα ρωτήσουν ποτέ κάτι τέτοιο.
Το ξέρω. Αλλά αν αρχίσω κάτι, δεν σταματάω.
Ναι, ξέρω κάποιον που είναι έτσι.
Μεγάλος μπελάς.
Πού βρήκες αυτό το μενταγιόν;
Ήταν του μπαμπά μου.
Τι έκανε ο πατέρας σου;
Δεν έχω ιδέα.
Πέθανε όταν ήμουν μωρό.
Λυπάμαι.
Η μητέρα σου δεν σου είπε τίποτα για τον πατέρα σου;
Τα συνηθισμένα.
Ότι ήταν κλέφτης και άχρηστος.
Τότε γιατί φοράς το κολιέ του;
Για να μου θυμίζει να μη γίνω κλέφτρα και άχρηστη.
Αν σου έλεγα πως ό,τι ξέρεις για τον μπαμπά σου είναι ψέμα;
Σίγουρα δεν έχετε γνωρίσει τον μπαμπά μου.
Όχι, αλλά ξέρω άντρες σαν αυτόν.
Έκαναν αυτό που άλλοι θεωρούσαν λάθος
για να κάνουν αυτό που οι ίδιοι θεωρούσαν σωστό.
Ναι, τους λένε εγκληματίες.
Η χώρα αυτή ιδρύθηκε από εγκληματίες.
Κάθισε.
Τι ξέρεις για τον θησαυρό;
Τίποτα;
Δεν πειράζει. Μίλα ελεύθερα εδώ.
Έκανα αντίμετρα στην τεχνική παρακολούθηση.
Αυτό το δωμάτιο είναι καθαρό.
Εντάξει.
Το μενταγιόν του πατέρα σου το φορούσε ένα μυστικό δίκτυο προστάτιδων θησαυρών
αιώνες πριν.
Σίγουρα η μαμά μου θα το είχε αναφέρει.
Αντιπροσωπεύει έναν αρχαίο όρκο να ξεθάψει τη χαμένη ιστορία
ολόκληρων πολιτισμών.
Στο Μεξικό ζούσαν τότε περισσότεροι άνθρωποι απ' ό,τι στην Αγγλία.
Όταν έφτασαν ο Κορτές κι ο Πιζάρο,
υπήρχαν μεγάλες πόλεις.
Ήταν εξαιρετικοί αστρονόμοι και μηχανικοί.
Οι Μάγια εφηύραν τον αριθμό μηδέν.
Οι Ίνκα μάς έδωσαν την πατάτα.
Δεν θα είχαμε πίτσα χωρίς τις ντομάτες των Αζτέκων.
Κι αυτό είναι... ενδιαφέρον;
Πρέπει να καταλάβεις.
Αν ο πατέρας σου είχε αυτό το μενταγιόν, προστάτευε τον θησαυρό.
Το ίδιο πρέπει να κάνεις κι εσύ.
Σταθείτε! Τι κάνετε;
Όλα καλά. Έχω κάτι για σένα.
Μα μόλις με γνωρίσατε.
Σκέφτηκα χιλιάδες φορές να το καταστρέψω,
για να μην πέσει σε λάθος χέρια.
Μπορείτε να κατεβείτε; Με αγχώνετε.
Βοήθησέ με.
Ορίστε. Πάρε αυτό.
Ένα λεπτό. Δεν είμαι ο Λίαμ.
Με λένε Τζες. Θυμάστε;
-Δουλεύω στην αποθήκη. -Άκουσέ με.
Αυτό κρύβει ένα στοιχείο υψίστης σημασίας.
Τότε, ίσως πρέπει να το κρατήσετε.
Δεν έχω πολύ χρόνο.
Αν πεθάνω, το μυστικό θα πεθάνει μαζί μου.
Τα φάρμακά σας.
Πρέπει να φύγω.
Συγγνώμη.
Μην εμπιστεύεσαι κανέναν.
Δεν τον άκουσα να φωνάζει.
Πρέπει να σε συμπάθησε.
Με πέρασε για τον εγγονό του. Τον Λίαμ;
Νομίζει ότι είμαι ο πράκτορας Σμιθ.
Είχε ένα γράμμα για τον Λίαμ.
Ίσως να του τηλεφωνήσετε.
Προσπαθήσαμε.
Δεν θέλει καμία σχέση με τον παππού του.
Γιατί;
Περίπλοκες οικογένειες.
Εδώ είμαστε. Ποια είσαι εσύ;
+10 ΛΕΠΤΑ
Και τι έκανες εκεί μέσα για σχεδόν δέκα λεπτά;
Για να καταλάβω.
Ένας Μέγας Διδάσκαλος των Τεκτόνων
ήθελε να σου δώσει το μυστικό ενός χαμένου θησαυρού
και δεν το πήρες;
Είσαι τρελή;
Είχε άνοια.
Δεν ήξερε τι έλεγε.
Παίρνω το πρόγραμμα του μιούζικαλ Χάμιλτον.
Εσύ δεν ήθελες καν να πας.
Σ' εμένα το υπέγραψε όλος ο θίασος.
Αξίζει πολλά λεφτά.
Τι;
Αυτό είναι!
-Το γράμμα. -Αποκλείεται.
Θα το έβαλε στην τσάντα μου.
-Ποιος είναι ο Λίαμ; -Ο εγγονός του γέρου.
Το ερώτημα είναι τι θα το κάνεις.
-Θα το ανοίξω στον χάρτη. -Δεν ρώτησα εσένα.
Να το ανοίξουμε ζωντανά στο κανάλι μου.
-Ναι! Ας το κάνουμε. -Τι; Ναι.
-Εντάξει. -Όχι!
Χαίρομαι που συμφωνείτε σε κάτι,
αλλά δεν θα το ανοίξω.
Δεν είναι δικό μου. Πρέπει να το επιστρέψω.
Εντάξει; Πολύ κακή συμπεριφορά για έναν κυνηγό θησαυρών.
Δεν είμαι κυνηγός θησαυρών.
Βρήκα το όνομα στη μονάδα.
-Πίτερ Σαντάσ... -Πίτερ Σαντάσκι, το ξέρω.
-Πώς... -Ήρθε το FBI.
Ψάχνουν την αποθήκη του.
Τι; Γιατί;
Είναι νεκρός.
Όχι.
-Ναι. -Αυτό είναι απαίσιο.
Όχι και τόσο. Ίσως τώρα πάρω το ενοίκιό μου από την περιουσία του.
Τι έχεις πάθει; Ένας άνθρωπος πέθανε.
- H Τζες Βαλενζουέλα; -Ναι.
FBI.
Πρέπει να μιλήσουμε.
Έλα μέσα.
-Πώς είσαι σήμερα; -Τέλεια, ευχαριστώ.
Τέλεια.
Πώς πέθανε ο κύριος Σαντάσκι;
Στον ύπνο του.
Ήταν 87 χρονών.
Πώς γνώριζες τον πράκτορα Σαντάσκι;
Δεν τον ήξερα. Χθες τον γνώρισα.
Ήταν ακόμα στο FBI;
Όχι, συνταξιοδοτήθηκε το 2007.
Υποψιαζόμαστε ότι κατείχε παράνομα ένα κρατικό μυστικό.
Τον παρακολουθούσαμε.
Άρα, είχε δίκιο.
-Τον κατασκόπευαν. -Τον παρακολουθούσαν.
Σύμφωνα με τον νοσοκόμο του,
ο πράκτορας Σαντάσκι πήγε να σου δώσει ένα γράμμα για τον εγγονό του, τον Λίαμ.
Ναι, αλλά δεν το πήρα.
Το αφεντικό σου λέει ότι δεν έχεις χαρτιά.
Ναι. Δηλαδή, όχι.
-Έχω... -Δεν έχεις μπλέξει πουθενά.
Αρκεί να μας πεις την αλήθεια.
Να αναφέρω ότι έχω φρικάρει τελείως τώρα;
Πάντα ονειρευόμουν να γίνω πράκτορας του FBI.
Να δουλεύω στο τμήμα κρυπτανάλυσης και να σπάω κώδικες.
Κέρδιζα στον διαγωνισμό αποκρυπτογράφησης του FBI επί πέντε χρόνια.
Βοήθησέ μας και θα πούμε μια καλή κουβέντα για σένα.
Ψάξαμε το σπίτι του Σαντάσκι και δεν βρήκαμε το γράμμα.
-Αλήθεια; -Καταλαβαίνεις
ότι μπορούμε να σε δυσκολέψουμε πολύ περισσότερο;
Δεν πήρα εγώ το γράμμα.
Τ' ορκίζομαι.
Δεν το πιστεύω ότι αυτός ο τύπος είχε το σπαθί του Κορτές.
Το σπαθί που σκότωσε έναν ολόκληρο πολιτισμό.
Βασικά, η ευλογιά έφταιγε.
Τότε, γιατί το πήρες;
-Έχει στοιχεία για τον θησαυρό; -Όχι.
Ο Κορτές και οι κονκισταδόρες δεν είχαν ιδέα πού ήταν ο θησαυρός,
αλλά αυτοί ήταν ο λόγος που οι άλλοι τον έκρυψαν.
Τι πιο ταιριαστό να έχω το σπαθί του όταν βρω τον θησαυρό.
Με συγχωρείτε, κυρία Πιρς.
Έχετε τηλεφώνημα.
-Πήρατε το γράμμα; -Όχι.
Κατασχέσαμε τα πάντα στη νοικιασμένη αποθήκη
και τα ψάχνουμε εξονυχιστικά.
Αλλά όχι, τίποτα ακόμα.
Και το κορίτσι;
Δεν το είχε.
Και την πίστεψες;
Δεν θα ρίσκαρε να πει ψέματα σε πράκτορα του FBI.
Ίσως κατάλαβε ότι δεν ήσασταν αληθινοί πράκτορες.
Αδύνατον.
Κατάλαβε ότι το όνομα στην αποθήκη του Σαντάσκι ήταν ψευδώνυμο.
Ας μην την υποτιμούμε, εντάξει;
Δουλεύει σε εταιρεία που νοικιάζει αποθήκες.
Συνέχεια θα ψάχνει κάποιον ξεχασμένο θησαυρό.
Τώρα, νομίζει ότι της έκατσε το λαχείο.
Δεν πρόκειται να σας δώσει το γράμμα.
Πρέπει να της το πάρετε.
Τρελάθηκες;
Αν μάθουν οι πράκτορες ότι τους είπες ψέματα,
μπορεί να συλληφθείς ή να απελαθείς.
Δεν ήταν αληθινοί πράκτορες.
Αλλιώς, θα γνώριζαν ότι δεν μπορώ να μπω στο FBI
-μέχρι να γίνω αμερικανίδα πολίτης. -Μέχρι;
Ας δούμε την πραγματικότητα
για τη δουλειά των ονείρων σου.
Δεν είναι σίγουρο ότι θα πάρεις ποτέ υπηκοότητα.
Σίγουρα δεν ήταν απλώς άσχετοι πράκτορες; Αυτό θα ήταν πολύ πιο πιστευτό.
-Σίγουρα. -Ναι;
Τα σήματά τους ήταν πλαστά.
Πώς το ξέρεις;
Κάθε σήμα του FBI
υπογράφεται από τον νυν υπουργό Δικαιοσύνης
όταν ορκίζεται ο κάθε πράκτορας.
Αλλά τα δικά τους σήματα υπογράφηκαν από τον Πρόεδρο των ΗΠΑ.
Πώς το κάνεις;
Ποιο;
Πάντα παρατηρείς κάτι που δεν παρατηρεί κανείς άλλος.
Η μαμά μου λέει ότι το πήρα απ' τον μπαμπά μου.
Και ότι κάποια στιγμή θα βρω τον μπελά μου.
Αν δεν ήταν αληθινοί πράκτορες, τότε ποιοι ήταν;
Μάλλον κυνηγοί θησαυρού.
Ο Σαντάσκι είπε να μην εμπιστεύομαι κανέναν.
Τζες, είναι αλήθεια.
Κάποιοι κυνηγάνε αυτό το γράμμα.
Ο γέρος πέθανε τη νύχτα μετά την επίσκεψή σου.
Το ξέρω.
Δεν ξέρω τι να κάνω.
Εγώ ξέρω.
Πρέπει να ανοίξουμε το γράμμα.
Να δούμε τι γράφει.
-Ναι. -Ναι.
Αποκλείεται.
Θεέ μου. Μας λήστεψαν.
Μόνο που δεν πήραν το Xbox.
Ούτε το λάπτοπ μου.
-Οι ψεύτικοι πράκτορες. -Πού έβαλες το γράμμα;
Στο κουτί με τα πράγματα του Σαντάσκι, που ήταν εδώ!
Δεν ήταν ανάγκη να τα κάνουν όλα χάλια!
Θέλω να πω...
Περίεργο.
Γιατί πήραν την Μπάφι;
Αυτό το έκανε ο Όρεν. Κέρδισε στη μάχη επιμέλειας στο Twitter.
Γύρισαν.
Μην αφήνετε την εξώπορτα ανοιχτή.
Το κουτί!
Το πήρα κατά λάθος, όταν μετακόμισα.
Τι έγινε;
Είναι μεγάλη ιστορία.
Ευχαριστώ που έφερες το κουτί.
-Πρέπει να καθαρίσουμε. Γεια! -Εντάξει. Κι εγώ σ' αγαπώ. Γεια.
Γιατί τον έδιωξες;
Νόμιζα ότι αυτό ήθελες.
Σωστά. Εντάξει.
Γράμμα, ναι. Εντάξει.
Δεν είναι χάρτης θησαυρού.
Μια φωτογραφία του Σαντάσκι με την οικογένειά του.
"Αγαπητέ Λίαμ, δεν υπάρχει μεγαλύτερος θησαυρός από τον χρόνο.
Ελπίζω μια μέρα να βρεις τη δύναμη να με συγχωρέσεις.
Με αγάπη, ο παππούς".
Ο θησαυρός είναι ο χρόνος;
Σαν κάρτα γενεθλίων ακούγεται.
Πρέπει να το δώσω στον Λίαμ.
Τι; Γιατί;
Αυτό ήθελε ο παππούς του.
Τζες.
Υπάρχουν 27 Λίαμ Σαντάσκι στο Instagram.
Αλλά μόνο ένας μένει στο Μπάτον Ρουζ.
Σ' αγαπώ, αλλά γιατί;
Πρέπει πρώτα να...
Είναι μια χαρά.
Παίζει απόψε στο Σκουίκι Πιτ.
Αλήθεια;
Να είσαι ανοιχτόμυαλη.
Σχετικά με τι;
Είμαστε σε μπαρ και έχεις να βγεις από,
ξέρεις τώρα...
Ξέρω.
Η μαμά σου θα ήθελε να περάσεις καλά, Τζες.
Κι αυτός ο Λίαμ είναι κούκλος.
-Και τα κορίτσια έχουν ανάγκες. -Σταμάτα!
Εσύ σταμάτα.
Κάνεις μεγάλο καλό στον καλλιτέχνη με τη φωτογραφία του παππού του.
Αν αποφασίσει να σε ευχαριστήσει με έναν υπερτιμημένο καφέ,
να είσαι ανοιχτή.
Είμαι.
Οι άντρες γίνονται περίεργοι όταν λέω ότι δεν έχω χαρτιά.
Τότε να μην τους το λέμε.
Δεν ψάχνεις για πράσινη κάρτα, απλώς περνάμε καλά.
Θεούλη μου.
Πίσω σου.
Όπως είπα. Θεούλη μου.
Όχι, είναι πολύ καλός.
Πώς το ξέρεις;
Δεν ακούει και κανένας.
Τα λέμε μετά από ένα σύντομο διάλειμμα.
Τώρα είναι η ευκαιρία μας. Πάμε.
-Τι; -Ο Ίθαν είναι εδώ.
Ποια είναι η καινούργια;
Νομίζω πως τη λένε Μίνα.
Ήταν δυο χρόνια μικρότερη στο Όουκ Πρεπ.
Έχουν σχέση;
Δεν έχω ιδέα. Δεν την έχει αναφέρει.
Αφού σου λέει τα πάντα.
Ναι, το ξέρω.
Πάμε πριν μας δει.
Μας συγχωρείτε.
Συγγνώμη, δεν δέχομαι παραγγελίες.
Όχι, δεν ήρθαμε γι' αυτό.
Μου άρεσε πολύ το τραγούδι.
Δεν ήξερα ότι άκουγε κανείς.
Άκουγε εκείνη.
Νομίζω ότι ξέρω ποιον παράτησες.
Αλήθεια;
Τον παππού σου.
Έχω κάτι απ' αυτόν.
Το άνοιξες.
Νομίζαμε ότι ήταν χάρτης θησαυρού...
Ναι, φυσικά.
Κράτησέ το.
Μα είσαι εσύ κι ο παππούς σου.
Τότε, μπορείς να την κάψεις.
Δεν ξέρω τι συνέβη μεταξύ σας,
αλλά αν σε κάνει να νιώθεις καλύτερα,
ο παππούς σου ζητάει συγγνώμη σ' αυτό το γράμμα.
Ζητάει συγγνώμη; Φοβερό.
Γιατί δεν το είπες από την αρχή;
Μάλλον δεν έπρεπε να αναφέρεις τον παππού.
Έχουμε πολλά να συζητήσουμε σήμερα.
-Ας ξεκινήσουμε. -Δεν θα το πιστέψεις.
Είμαστε ζωντανά και η συγκάτοικός μου πρέπει να μάθει πού είναι τα όρια.
-Συγγνώμη, θα δανειστώ -Κάτω.
-την κυρία Anonymystic για λίγο. -Αστειεύεται.
Τζες, με δουλεύεις;
Θυμάσαι που νομίζαμε ότι η φωτογραφία...
ήταν απλώς μια φωτογραφία;
Είναι στοιχείο γι' αυτό το σφυρί.
Νόμιζα ότι είχαμε ήδη αποφασίσει ότι όλο αυτό είναι γελοίο.
Ο Σαντάσκι είπε ότι ο πατέρας μου δεν ήταν κλέφτης και άχρηστος.
Ο γέρος ήξερε τον ελεεινό πατέρα σου;
Όχι, αλλά είπε ότι ήξερε ανθρώπους σαν αυτόν.
Που έκαναν αυτό που άλλοι θεωρούσαν λάθος
για να κάνουν αυτό που οι ίδιοι θεωρούσαν σωστό.
Έτσι δεν σκέφτονται όλοι οι ελεεινοί;
Ίσως. Όπως και να 'χει, πρέπει να μάθω.
Πάω στην Τεκτονική Στοά του Σαντάσκι.
Αν δεν γυρίσω,
πάρε την αστυνομία.
Την αστυνομία;
Τζες, περίμενε. Να πάρω το... Τζες!
IUV ΚΕΝΤΡΟ ΒΟΡΕΙΑ ΠΑΝΕΠΙΣΤΗΜΙΟΥΠΟΛΗ
Δεν θα έβγαζα τέτοια σέλφι.
Οι λάμπες φθορίου δεν βοηθάνε.
Δεν βγάζω σέλφι.
Νομίζω ότι μας ακολουθούν.
Οι ψεύτικοι πράκτορες.
Τους οδηγούμε στον θησαυρό.
Σταματήστε το λεωφορείο!
Σταματήστε το λεωφορείο.
Λυπάμαι, απαγορεύεται.
Κρίμα, γιατί η φίλη μου θα κάνει εμετό.
Θεέ μου.
Από δω.
Μπορώ να σας βοηθήσω;
Μας κυνηγάνε παπαράτσι. Εκεί πέρα.
Ποια είσαι εσύ;
Η Τάσα.
Γράφεται με διπλό "$".
Έπαιξε τη σύζυγο του Τζον Άνταμς, την Άμπιγκεϊλ στο Χάμιλτον.
-Ναι, φυσικά. -Χαίρω πολύ.
Ήσασταν καταπληκτική.
-Τι κάνεις; -Πηγαίνετε
-στην κουζίνα. -Ωραία.
-Υπάρχει έξοδος από πίσω. -Τέλεια.
-Ευχαριστώ, αγάπη. -Ευχαριστώ.
Δεν υπάρχει Άμπιγκεϊλ Άνταμς στο Χάμιλτον.
Θα έπρεπε να υπάρχει. Ήταν από τις πρώτες φεμινίστριες.
Ήθελε να έχουν δικαίωμα ψήφου οι γυναίκες,
αλλά ο άντρας της δεν συμφωνούσε.
Κλασική πατριαρχία.
Λυπάμαι, πρέπει να φύγετε.
Πού είναι;
Η Άμπιγκεϊλ Άνταμς πήγε από κει.
Άμπιγκεϊλ Άνταμς;
Έλα.
Έλα. Δεν θα πήγαν μακριά.
Ποιες είστε εσείς;
Συνεργείο καθαρισμού.
Όχι, δεν είστε.
Οι κανονικές καθαρίστριες είναι άρρωστες.
Οι σκούπες είναι πίσω.
Τι ήταν αυτό;
Μυστική τεκτονική χειραψία.
Πότε έγινες ελευθεροτέκτονας;
Δεν έγινα. Το είδα στη φωτογραφία.
Παλιομοδίτικο κόλπο.
Αυτός είναι.
O Σαντάσκι.
Ναι. Όχι, φαίνεται απολύτως λογικός.
Έλα.
Αυτή είναι η αίθουσα συσκέψεων.
Πόσο Παιχνίδι του Στέμματος.
Τι κάνεις;
Στη φωτογραφία...
ο Σαντάσκι στεκόταν εδώ.
Κρατούσε το σφυρί έτσι.
Είναι κάτι στον βωμό.
Όλα αυτά τα αστέρια είναι ίδια.
Μόνο που...
Το στοιχείο είναι στην αντανάκλαση.
Υπάρχει κάτι εκεί πάνω; Περίμενε.
Είσαι απολύτως συγκεντρωμένη.
Συνέχισε.
Εδώ είμαστε.
Καλύτερα να μην πεις πού είμαστε.
Δεν το μεταδίδω ζωντανά, αλλά πρέπει να καταγραφεί.
Αν βρούμε τον θησαυρό...
Όλα ξεκίνησαν με μια συνάντηση με έναν άγνωστο...
Θεέ μου.
Τι είναι;
Είναι...
Δεν έχω ιδέα.
Το σύμβολο στο μενταγιόν σου.
Το ξέρω.
Αυτό το βίντεο είναι εντελώς τρελό.
Ναι.
Έκλεψες κάτι από την Τεκτονική Στοά;
Δεν το έκλεψα.
Ο Σαντάσκι είπε ότι οδηγεί σε θησαυρό υψίστης σημασίας
και δεν ήθελε να πέσει σε λάθος χέρια.
Δεν μπορεί να είναι σύμπτωση. Εντόπισα τον Σαντάσκι.
Κοίτα εδώ.
Κι εμένα μου λείπει η μαμά σου.
Δεν είδες ποτέ όλη τη φωτογραφία.
Αυτός είναι ο μπαμπάς σου;
Τον είχες βγάλει;
-Αυτό είναι σκληρό. -Η μαμά μου δεν θα τον συγχωρούσε ποτέ.
Κι αν έκανε λάθος για εκείνον;
Κι αν είχε δίκιο για εκείνον;
Τζες, άκου.
Δεν μπορείς να ρισκάρεις έτσι.
Έλα τώρα.
Ξέρω ότι δεν πρέπει να το λέμε,
αλλά πρέπει να πω ότι μπορεί να απελαθείς.
Το ξέρω.
Μεγάλωσα με βαλίτσα κάτω απ' το κρεβάτι.
Την έχω ακόμα.
Αλλά θα το κάνω.
Εντάξει.
Πρέπει να πάω στο μάθημα.
Πολύ περίεργο. Μαλώνετε.
Όχι, δεν θέλω εκτεταμένη εγγύηση.
Γεια σου, Τζες.
Ποιος είναι;
Με λένε Μπίλι.
Ψάχνω ένα κειμήλιο από οψιδιανό εδώ και πάρα πολύ καιρό.
Και πιστεύω ότι ο Πίτερ Σαντάσκι σου υπέδειξε πού να το βρεις.
Έστειλες τους ψεύτικους πράκτορες.
Θέλω αυτό το κειμήλιο.
Πες την τιμή σου.
Δεν πωλείται.
Έχουμε πολύ άπληστο σπιτονοικοκύρη.
Μην είσαι ανόητη.
Ξέρω ότι χρειάζεσαι τα λεφτά.
Είπα ότι δεν πωλείται.
Το ήξερα ότι θα το έλεγες αυτό.
Γι' αυτό κάλεσα τον φίλο σου για ψώνια.
Όρεν, σ' αρέσει αυτό που βλέπεις;
Πλάκα κάνεις; Είναι εξωπραγματικό.
Συνήθως περιμένω όλη νύχτα στην ουρά για κάτι τέτοιο.
Άσε με να σου πω την τιμή σου, Τζες.
Η ζωή του φίλου σου...
για το κειμήλιο.
Σε παρακαλώ, μην του κάνεις κακό.
Από σένα εξαρτάται τώρα, έτσι δεν είναι;
ΠΟΛΗ ΤΟΥ ΜΕΞΙΚΟΥ
Σάλαζαρ.
Σάλαζαρ, ξέρω ότι σχεδιάζεις κι άλλη απόδραση.
Πάρε με μαζί σου.
Σάλαζαρ.
Υποτιτλισμός: Βερονίκη Κουλιούφα